**JURBARKO RAJONO SAVIVALDYBĖS MERO 2020 M. BALANDŽIO 17 D. POTVARKIU NR. V3-39 „DĖL DARBO GRUPĖS , NUSTATANČIOS AUTOMOBILIŲ PARKAVIMO AIKŠTELIŲ REMONTO JURBARKO MIESTE EILIŠKUMĄ SUDARYMO“ SUDARYTOS DARBO GRUPĖS**

**POSĖDŽIO PROTOKOLAS**

2020 m. balandžio 22 d. Nr. 1/R5-

Jurbarkas

Posėdis įvyko: 2020 m. balandžio 22 d. 15.00 val., trukmė 1:10 val.

Posėdžio pirmininkas – Daivaras Rybakovas, Jurbarko rajono savivaldybės tarybos narys, darbo grupės vadovas.

Posėdžio sekretorė – Laima Keraitė, Teisės ir civilinės metrikacijos skyriaus vedėjos pavaduotoja, darbo grupės narė.

Dalyvauja darbo grupės nariai: Vidmantas Juzėnas, Audronis Zairys, Kęstutis Naujokas, Inga Molevaitė, Zita Sorokiene-Jurbarko rajono savivaldybės tarybos nariai, Jolanta Šeflerienė, Jurbarko rajono savivaldybės administracijos Infrastruktūros ir turto skyriaus vedėja .

**DARBOTVARKĖ:** Dėl Jurbarko rajono savivaldybės automobilių parkavimo aikštelių remonto, rekonstravimo eiliškumo nustatymo kriterijų.

**SVARSTYTA.** Infrastruktūros ir turto skyriaus vedėja Jolanta Šeflerienė pateikė preliminarią eiliškumo nustatymo kriterijų lentelę, buvo diskutuojama dėl kiekvienos eilutės.

Pranešėjas Daivaras Rybakovas pasiūlė daryti 2 eiliškumo lenteles; vieną aikštelių prie daugiabučių namų, kitą- prie visuomeninės paskirties objektų. Siūlymui nebuvo pritarta.

Vidmantas Juzėnas pasiūlė papildyti 12 stulpelį, skirti daugiau balų, jei verslas prisideda savo lėšomis. 50 procentų-4 balai, 40 procentų-3 balai, iki 30 procentų- 2 balai. Taip pat 13 styulpelyje nurodyti tik darbų tęstinumas. Kadangi 6 stulpelis taikomas tik daugiabučių namų aikštelėms, reikia padidinti gyventojų skaičių , pagal kurį skiriami balai.

Klausomasi posėdžio dalyvių pasisakymų, nuomonių, diskutuojama. Pasisako Daivaras Rybakovas, Zita Sorokienė, Kęstutis Naujokas, Jolanta Šeflerienė.

Kęstutis Naujokas siūlė pakeisti 6 stulpelį, nurodant, kad jei aikštele naudojasi daugiau kaip 80 gyventojų, skirti 3 balus, jei nuo 30 iki 80 gyventojų- 2 balus, iki 30 gyventojų -1 balą.

Pranešėjas Daivaras Rybakovas pasiūlė pagal darbo grupės narių pastabas pataisyti ir papildyti Jurbarko rajono savivaldybės automobilių parkavimo aikštelių remonto, rekonstravimo eiliškumo nustatymo kriterijų lentelę, po pataisymo išsiųsti visiems komisijos nariams elektroniniu paštu, rengti sprendimo projektą, teikti balandžio mėnesio posėdyje Jurbarko savivaldybės tarybai tvirtinti.

Darbo grupės nariai siūlymams pritarė (visais balsais).

**NUTARTA.** Pataisyti ir papildyti automobilių parkavimo aikštelių remonto, rekonstravimo eiliškumo nustatymo kriterijų lentelę pagal darbo grupės narių pastabas, rengti sprendimo projektą, teikti balandžio mėnesio posėdyje Jurbarko savivaldybės tarybai tvirtinti (visais balsais).

Pirmininkas Daivaras Rybakovas

Sekretorė Laima Keraitė